P. Muránsky, poslanec: (2002-01-31):
I. Presperín, podpredseda NR SR: Pán poslanec Rakús. A. Rakús, poslanec: Vážený pán poslanec Budaj, ja obdivujem tvoju inteligenciu, a preto sa čudujem, ako si sa mohol dopustiť takého zjednodušenia, takej neadekvátnej abstrakcie, ktorá absolutizuje jeden vykonštruovaný aspekt, s ktorým je homosexualita ako spoločenský fenomén spojená. Okrem toho ide o omyl alebo neznalosť veci, pretože nie je pravdou, že by motivácia uzákoňovania homosexuálnych partnerstiev v zahraničí bola motivovaná práve tým, aby sa legalizovali tieto vzťahy a aby sa zabránilo tým negatívnym dôsledkom najmä rozširovania prenosných pohlavných chorôb, ktoré vyplývajú z ilegality týchto vzťahov. Keby som totiž chcel doviesť do dôsledku tento tvoj názor, tak by som musel povedať, že by vlastne bolo ideálne na riešenie tohto problému nariadiť povinné vytváranie alebo povinné vykonávanie, vytváranie homosexuálnych partnerstiev medzi obyvateľstvom. Teda nielen možnosť, ale robiť to z nariadenia. I. Presperín, podpredseda NR SR: Ďakujem. Páni poslanci, žiadam vás, aby ste prišli do rokovacej sály na hlasovanie. Prerušujem rokovanie o tomto bode programu. Žiadam vás, aby ste prišli do rokovacej sály, páni poslanci, budeme hlasovať v zmysle dohody všetkých poslaneckých klubov k zákonom, ktoré sme prerokovali dnes. Páni poslanci, príďte do rokovacej sály. Páni poslanci, žiadam vás, aby ste prišli do rokovacej sály na hlasovanie o zákonoch, ktoré sme prerokovali. Ešte raz. Páni poslanci, budeme sa najskôr prezentovať. Prezentujte sa, páni poslanci. Prezentujte sa, budeme hlasovať potom, keď sa zaprezentujeme a zistíme účasť poslancov. (Hlasovanie.) Prítomných je 62 poslancov. Páni poslanci, žiadam vás, aby ste prišli do rokovacej sály. Páni poslanci, žiadam vás, aby ste prišli do rokovacej sály. Medzitým pánu poslancovi Andrassymu vystavia aj novú hlasovaciu kartu. To bude trvať zhruba dve minúty. Ešte raz žiadam poslancov, ktorí sú v Národnej rade, aby prišli do rokovacej sály na hlasovanie o jednotlivých zákonoch. Páni poslanci, budeme sa znova prezentovať, žiadam vás, aby ste sa prezentovali. Prezentujeme sa, prosím. Prezentujte sa. (Hlasovanie.) Prítomných je 82 poslancov. Páni poslanci, pristúpime k hlasovaniu o prerokovaných návrhoch zákonov. Najskôr budeme hlasovať v druhom čítaní o návrhu poslancov Národnej rady Slovenskej republiky na vydanie zákona o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 až 1945 , ktorú máte ako tlač 1204. Spoločným spravodajcom bol pán poslanec Fehér. Pýtam sa, pán spoločný spravodajca, či môžeme pristúpiť k hlasovaniu. M. Fehér, poslanec: Áno, pán predsedajúci, môžeme pristúpiť k hlasovaniu. I. Presperín, podpredseda NR SR: Poprosím, aby ste hlasnejšie hovorili. M. Fehér, poslanec: V spoločnej správe je spolu 17 pozmeňujúcich návrhov. Gestorský výbor odporúča o pozmeňujúcich a doplňujúcich návrhov hlasovať spoločne a schváliť ich. Dajte o týchto pozmeňujúcich návrhoch hlasovať, pán predsedajúci. I. Presperín, podpredseda NR SR: Prosím, páni poslanci, počuli ste návrh spoločného spravodajcu, hlasujte s odporúčaním spravodajcu tieto pozmeňujúce návrh schváliť. Hlasujte. (Hlasovanie.) Prítomných poslancov, ktorí sa zúčastnili na hlasovaní je 94, za 82, proti nikto, zdržalo sa 6, nehlasovalo 6. Konštatujem, že návrhy zo spoločnej správy, tak ako ich uviedol spravodajca boli schválené. Ďalej. Všetky návrhy boli. M. Fehér, poslanec: To boli všetky návrhy. V rozprave neodznel žiadny návrh. Na základe poverenia od výboru, pán predsedajúci, dajte hlasovať o tom, že Národná rada prerokuje tento zákon v treťom čítaní ihneď. I. Presperín, podpredseda NR SR: Prosím, hlasujte o tomto návrhu spoločného spravodajcu. Posúvame návrh do tretieho čítania. O tom hlasujeme. Hlasujte. (Hlasovanie.) Prítomných je 95 poslancov, za 85, proti nikto, zdržalo sa 5, nehlasovalo 5. Konštatujem, že návrh bol schválený. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Poprosím, ja mám zapísaných všetkých poslancov do faktických poznámok aj do rozpravy. Keby ste vytiahli karty k tomuto a pýtam sa ešte raz, či chce niekto vystúpiť v treťom čítaní. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o návrhu zákona ako o celku. Dávam hlasovať o návrhu zákona ako o celku, páni poslanci. Hlasujte, hlasujete. (Hlasovanie.) Prítomných je celkom 94 poslancov, za 82, proti nikto, zdržalo sa 7, nehlasovalo 5. Konštatujem, že sme schválili návrh na vydanie zákona o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 až 1945. Ďakujem, pán spravodajca. Pristúpime k hlasovaniu v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1318. Pán poslanec Kvarda, prosím, aby ste uviedli prvé hlasovanie. J. Kvarda, poslanec: Ďakujem pekne, pán predsedajúci. V rozprave vystúpil pán poslanec Gajdoš. Mal jeden návrh, teda navrhoval vypustiť v § 11 ods. 2 písm. b)... I. Presperín, podpredseda NR SR: To nemôže robiť v prvom čítaní. To netreba ani uvádzať. J. Kvarda, poslanec: ... ale tento návrh bude aktuálny až v druhom čítaní, samozrejme. Prosím, pán predsedajúci, aby ste dali hlasovať po prvé, o tom, že Národná rada Slovenskej republiky sa uzniesla v súlade § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní. I. Presperín, podpredseda NR SR: Dávam hlasovať o tomto návrhu, prosím. Hlasujte o návrhu, ktorý predniesol pán poslanec Kvarda. Hlasujte. (Hlasovanie.) Prítomných poslancov v rokovacej sále je 96, za 89, proti nikto, zdržali sa 3, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej. J. Kvarda, poslanec: Áno, prosím. Dajte hlasovať o určení výborov a o lehotách na prerokovanie uvedeného návrhu zákona s tým, že prerokujú výbory ústavnoprávny výbor, výbor pre verejnú správu a na základe návrhu pána poslanca Bajana aj výbor pre financie, rozpočet a menu s tým, že výbory to prerokujú do 8. marca 2002 a gestorský výbor do 11. marca 2002. I. Presperín, podpredseda NR SR: Dávam hlasovať o tomto návrhu. Hlasujte. Hlasujeme. (Hlasovanie.) Hlasujeme. Prítomných poslancov je 96, za 95, proti nikto, zdržal sa 1. Hlasovali všetci poslanci. Konštatujem, že Národná rada pridelila návrh tohto zákona výborom, určila gestorský výbor aj príslušné lehoty výborom aj gestorského výboru na jeho prerokovanie v druhom čítaní. Pokračujeme hlasovaním v prvom čítaní o vládnom návrhu zákona o povolaní sestry a povolaní pôrodnej asistentky o Slovenskej komore sestier a pôrodných asistentiek a o zmene a doplnení zákona Slovenskej národnej rady číslo 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov ako tlač 1248. Spravodajkyňou bola pani poslankyňa Záborská. Nech sa páči, máte slovo. Prosím pokoj, páni poslanci.